CELEX: 62012CA0057
Language: fi
Date: 2013-07-11 00:00:00
Title: Asia C-57/12: Unionin tuomioistuimen tuomio (ensimmäinen jaosto) 11.7.2013 (Cour constitutionnellen (Belgia) esittämä ennakkoratkaisupyyntö) — Fédération des maisons de repos privées de Belgique (Femarbel) ASBL v. Commission communautaire commune de Bruxelles-Capitale (Direktiivi 2006/123/EY — Aineellinen soveltamisala — Terveydenhuoltopalvelut — Sosiaalipalvelut — Päivä- ja yöhoitokeskukset, joissa vanhuksille tarjotaan tukea ja hoitoa)

31.8.2013   
            
            
               FI
            
            
               Euroopan unionin virallinen lehti
            
            
               C 252/12
            
         Unionin tuomioistuimen tuomio (ensimmäinen jaosto) 11.7.2013 (Cour constitutionnellen (Belgia) esittämä ennakkoratkaisupyyntö) — Fédération des maisons de repos privées de Belgique (Femarbel) ASBL v. Commission communautaire commune de Bruxelles-Capitale
   (Asia C-57/12) (1)
   
   (Direktiivi 2006/123/EY - Aineellinen soveltamisala - Terveydenhuoltopalvelut - Sosiaalipalvelut - Päivä- ja yöhoitokeskukset, joissa vanhuksille tarjotaan tukea ja hoitoa)
   2013/C 252/19
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour constitutionnelle
   
      Pääasian asianosaiset
   
   
      Kantaja: Fédération des maisons de repos privées de Belgique (Femarbel) ASBL
   
      Vastaaja: Commission communautaire commune de Bruxelles-Capitale
   
      Oikeudenkäynnin kohde
   
   Ennakkoratkaisupyyntö — Cour constitutionnelle — Palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY (EUVL L 376, s. 36) 2 artiklan 2 kohdan f ja j alakohdan tulkinta — Asiallinen soveltamisala — Terveydenhuoltopalvelut — Sosiaalipalvelut — Päivähoitokeskusten, joissa tarjotaan vanhusten itsenäisen toimintakykynsä menettämisen kannalta tarkoituksenmukaista tukea ja hoitoa, kuuluminen kyseisten käsitteiden alaan — Yöhoitokeskusten, joissa tarjotaan tukea ja terveydenhoitoa, jota vanhusten läheiset eivät voi jatkuvasti varmistaa vanhuksille, kuuluminen kyseisten käsitteiden alaan
   
      Tuomiolauselma
   
   
               1)
            
            
               Palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY 2 artiklan 2 kohdan f alakohtaa on tulkittava siten, että terveydenhuoltopalveluina kyseisen direktiivin soveltamisalan ulkopuolelle on jätetty kaikki toiminta, jonka tarkoituksena on potilaiden terveydentilan arvioiminen, säilyttäminen tai palauttaminen, siltä osin kuin kyseistä toimintaa harjoittavat ammattihenkilön aseman asianomaisen jäsenvaltion lainsäädännössä saaneet henkilöt, ja näin on sen laitoksen, jossa hoito annetaan, organisoinnista, rahoitustavoista ja julkisesta tai yksityisestä luonteesta riippumatta. Kansallisen tuomioistuimen on tarkastettava, onko päivähoitokeskukset ja yöhoitokeskukset terveydenhuollon ammattilaisten niissä suorittamien toimintojen luonteen ja sen perusteella, että kyseiset toiminnot muodostavat pääasiallisen osan noiden keskusten tarjoamista palveluista, suljettu mainitun direktiivin soveltamisalan ulkopuolelle.
            
         
               2)
            
            
               Direktiivin 2006/123 2 artiklan 2 kohdan j alakohtaa on tulkittava siten, että sosiaalipalveluina kyseisen direktiivin soveltamisalan ulkopuolelle on jätetty kaikki toiminta, joka liittyy muun muassa vanhusten tukemiseen ja auttamiseen, siltä osin kuin sen suorittaa yksityinen palveluntarjoaja, jonka valtio on erityisesti valtuuttanut toimella, jolla uskotaan tehtäväksi selvästi ja läpinäkyvästi todellinen velvollisuus varmistaa tällaiset palvelut tiettyjä niiden suorittamiseen liittyviä erityisedellytyksiä noudattaen. Kansallisen tuomioistuimen on tarkastettava, onko päivähoitokeskukset ja yöhoitokeskukset niissä pääasiallisena toimintana suoritettujen vanhusten tuki- ja avustustoimintojen luonteen sekä asemansa, sellaisena kuin se perustuu sovellettavaan Belgian säännöstöön, perusteella suljettu mainitun direktiivin soveltamisalan ulkopuolelle.
            
         
      (1)  EUVL C 118, 21.4.2012.